শাহ আমানতে যাত্রীর পেটে এক কেজি স্বর্ণ
শাহ আমানত আন্তর্জাতিক বিমানবন্দরে শারজাহ থেকে আসা এক যাত্রীর পেট থেকে ৮টি স্বর্ণের বার উদ্ধার করা হয়েছে। যার ওজন ৯৩৩ গ্রাম এবং বাজারমূল্য প্রায় ৫০ লাখ টাকা। মো. মোরশেদ নামে ওই যাত্রীর বাড়ি চট্টগ্রামের রাউজান উপজেলায়।







এদিকে পৃথক ঘটনায় মঙ্গলবার অপর এক যাত্রীর জুতার ভেতর থেকে ৪টি স্বর্ণের বার উদ্ধার করা হয়। চট্টগ্রাম কাস্টম হাউসের উপ-কমিশনার রিয়াদুল ইসলাম যুগান্তরকে বিষয়টি নিশ্চিত করেছেন। বিমান বন্দর সূত্র জানায়, মোরশেদ সোমবার রাত ১০টায় শারজাহ থেকে এয়ার এরাবিয়ার ফ্লাইটে চট্টগ্রাম আসেন। গতিবিধি সন্দেহজনক মনে হওয়ায় তাকে চ্যালেঞ্জ করে জিজ্ঞাসাবাদ করে কাস্টমস ও গোয়েন্দা সংস্থার লোকজন। আর্চওয়ে দিয়ে হাঁটানো হলে সংকেত বেজে ওঠে। ভয় দেখালে ওই যাত্রী টয়লেটে গিয়ে ৮টি সোনার বার বের করে দেয়। তাকে পতেঙ্গা থানায় হস্তান্তর করা হয়েছে। এদিকে বিমানবন্দর সূত্র জানায়, মঙ্গলবার সকাল সাড়ে ১১টায় আবুধাবি থেকে বিমান বাংলাদেশ এয়ারলাইন্সের একটি ফ্লাইটে আসা সরওয়ারুল ইসলাম নামের এক যাত্রীর জুতার ভেতর থেকে ৪টি স্বর্ণের বার উদ্ধার করা হয়েছে।

শাহ আমানত আন্তর্জাতিক বিমানবন্দরে শারজাহ থেকে আসা এক যাত্রীর পেট থেকে ৮টি স্বর্ণের বার উদ্ধার করা হয়েছে। যার ওজন ৯৩৩ গ্রাম এবং বাজারমূল্য প্রায় ৫০ লাখ টাকা। মো. মোরশেদ নামে ওই যাত্রীর বাড়ি চট্টগ্রামের রাউজান উপজেলায়।